Rodų Švč. Mergelės Marijos, Karmelio kalno karalienės koplyčia
55°34′24″š. pl. 24°08′39″r. ilg.﻿ / ﻿55.5732°š. pl. 24.1442°r. ilg.﻿ / 55.5732; 24.1442 Rodų Švč. Mergelės Marijos, Karmelio kalno karalienės koplyčia – buvusio Rodų dvaro sodybos koplyčia, esanti Panevėžio rajone, Rodų II kaime. Architektūros ir istorijos paminklas. Kiekvieno mėnesio paskutinį sekmadienį, o birželį – kas savaitę joje vyksta pamaldos. Atgaivinti mažieji Škaplierinės atlaidai. Ruošiami vaikai Pirmajai Komunijai. Bažnytinį palaiminimą joje gauna jaunavedžių poros, teikiamas Krikšto sakramentas. Rodų koplyčią aptarnauja Krekenavos klebonas. Koplyčia–mauzoliejus yra 400 m į vakarus nuo Rodų tilto per Upytės upelį kelyje  195  Kėdainiai–Krekenava–Panevėžys , 150 m j pietus nuo Rodų gamybinio centro. Stovi kalvelėje, apaugusioje medžiais ir krūmais, buvusio Rodų dvaro teritorijoje. Koplyčia patenka į Krekenavos regioninio parko teritoriją. Įregistruota į LR Kultūros vertybių registrą 1993 m. (unik. objekto kodas 16040).